ДО

ОБЩИНСКИ СЪВЕТ

КАРНОБАТ

ДОКЛАДНА ЗАПИСКА

от ГЕОРГИ ИВАНОВ ДИМИТРОВ

КМЕТ НА ОБЩИНА КАРНОБАТ

ОТНОСНО: ОДОБРЯВАНЕ НА ПЛАН – СМЕТКА ЗА ГОДИШНИЯ РАЗМЕР ЗА ПРИХОДИТЕ И НЕОБХОДИМИТЕ РАЗХОДИ НА ОБЩИНА КАРНОБАТ ЗА ДЕЙНОСТИТЕ ПО УПРАВЛЕНИЕ НА ОТПАДЪЦИТЕ ЗА 2025 ГОД.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Съгласно изискванията на чл.66 от Закона за местните данъци и такси, предлагам на Вашето внимание План-сметка за необходимите разходи по управление на отпадъците през 2025 г.

План-сметката включва необходимите разходи за всяка от следните дейности:

1.Осигуряване на съдове за съхраняване на битовите отпадъци - контейнери, кофи и други;

2.Събиране, включително разделно, на битовите отпадъци и транспортирането им до депата или други инсталации и съоръжения за третирането им;

3.Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително обезпеченията и отчисленията по чл. 60 и 64 от Закона за управление на отпадъците;

4.Почистване на уличните платна, площадите, алеите, парковите и другите територии от населените места, предназначени за обществено ползване.

 **Правно основание**

Дейностите по сметосъбиране и сметоизвозване, обезвреждане на битовите отпадъци в депа или други съоръжения и поддържане чистота на териториите за обществено ползване са регламентирани в глава трета, раздел І от Закона за местните данъци и такси.

При определяне на таксата за извършената услуга са взети предвид изискванията на чл. 62 и следващите в раздела от ЗМДТ.

В Закон за изменение и допълнение на Закона за местните данъци и такси – ДВ, бр.81 от 24.09.2024 г., в сила от обнародването е прието:

§ 1. В Закона за изменение и допълнение на Закона за местните данъци и такси (обн., ДВ, бр. 101 от 2013 г.; изм., бр. 105 от 2014 г.,бр. 95 от 2015 г., бр. 97 от 2016 г., бр. 88 от 2017 г., бр. 98 от 2018 г. и бр. 14 от 2021 г.) в заключителните разпоредби в § 13, ал. 1 думите „31 декември на годината, следваща публикуването на резултатите от преброяването на населението и жилищния фонд в Република България през 2021 г.“ се заменят с „31 декември 2025 г.“.

 По този начин забраната за ползването на данъчната оценка на недвижимите имоти, тяхната балансова стойност или пазарна цена, като основа за определяне на такса битови отпадъци ще влезе в сила от 31 декември 2025 год. Отлага се с 1 година на влизането в сила на разпоредбите относно определяне на ТБО по новите основи, базирани на количество битови отпадъци.

**Изпълнение на дейностите през 2024 год.**

В община Карнобат сметосъбирането и сметоизвозването се осъществява от звено ПСО Карнобат към общината, а почистването на териториите за обществено ползване от Общинско предприятие „БКРД”.

Въведено е организирано сметосъбиране във всички населени места, като са разположени контейнери в града и селищата на общината.

**По отношение на извършените разходи:**

Към 31.10.2024 г. извършените разходи са в размер **1 656 066 лв.** Разходите се отчитат по Дейност 623 Чистота и Дейност 627 Управление на дейностите по отпадъци, като обобщение на разходите по параграфи е представено в следната таблица:

|  |  |
| --- | --- |
|   | 31.10.2024 |
| **Дейност 623 Чистота** |   |
| 1.Възнагр. и осиг.вноски  | **554168** |
| 2.Издръжка в т.ч.: | **125171** |
| постелен инвентар и облекло | 857 |
| материали  | 27255 |
| вода, горива, енергия  | 74340 |
| външни услуги | 6822 |
| текущ ремонт | 9805 |
| застраховки | 6092 |
| други финансови услуги |   |
| други разходи |   |
| 3.Плат.данъци, такси  | **3390** |
| 4.Придоб. на ДМА: от средства по чл.64 -самосвал 229800; храсторез1399 лв. | **231199** |
| общо=1+2+3+4 | **913928** |
| **Дейност 627 Управление на Дeйност. по отп.** |   |
| 1.Възнагр. и осиг.вноски | **168415** |
| 2.Издръжка в т.ч. | **360224** |
| материали  | 8964 |
| вода, горива, енергия | 87275 |
| Външни услуги | 229520 |
| текущ ремонт | 31153 |
| застраховки | 3312 |
| други |   |
| 3.Плат.данъци, такси  | **1734** |
| 4.Членски внос |  |
| 5.Основен ремонт | **18180** |
| 6.Придоб. На ДМА | **4824** |
| общо=1+2+3+4+5+6 | **553377** |
|   |   |
| **Отчисл. 60 и 64 = 1+2/ Внесени отчисления, отнасящи се за м. 10,11,12.23 г**  | **188761,49** |
| 1. чл.60  | 15669,40 |
| 2. чл.64 | 173092,09 |
|   |   |
|  **Общо** | **1656066,49** |

Разпределението на тези разходи, извършени до 31.10.2024 год. по дейностите по предоставяне на услуги по чл.62 от ЗМДТ е както следва:

|  |  |
| --- | --- |
|  |  |
| 1**.Събиране и транспортиране на битови отпадъци до съоръжения и инсталации за тяхното третиране** | **739439** |
| 1.1 Възнаграждения и осигур. вноски | 482880 |
| 1.2 Издръжка | 228431 |
| 1.3 Плат. Данъци, такси | 5124 |
| 1.4 Основен ремонт компакт.преса | 18180 |
| 1.5 Строит.надзор депо | 4824 |
| 2.**Третиране на битовите отпадъци в съоръжения и инсталации** | **401761,49** |
| 2.1 Обезп.по чл.60 и отч. по чл.64 | 188761,49 |
| 2.3 Депониране и сепариране депо "Братово" | 213000 |
|   |  |
|  |  |
|  |  |
| 3.**Поддържане на чистотата на териториите за обществено ползване в Община Карнобат** | **514866** |
| 3.1 Почистване на обществени територии | 263667 |
| 3.2 Почистване на нерагл. сметища | 20 000 |
| 3.3 ДМА – самосвал, храсторез | 231199 |
| Разходи 31.10.2024 г. | **1 656 066,49** |

За **събиране на битовите отпадъци и транспортирането им до съоръжения и инсталации** в план-сметката за 2024 бяха предвидени средства в размер **885 589 лв.** Към края на м. октомври 2024 г. са извършени разходи за **739 439** лв. Разходите са за: възнаграждения и осигурителни вноски, горива за събиране на битовия отпадък на територията на общината и извозването му до депо Братово, ремонти на машините, ел. енергия, материали, данъци и такси:

- 482 880лв. - възнаграждения и осигур. вноски /заложени в план-сметката за 2024 г. 566 032 лв./ , изпълнение 85,31%

- 228 431лв. – материали, горива, енергия, външни услуги, текущи ремонти, застраховки / заложени в план-сметката 313 557 лв. /, изпълнение 72,85%

- 5 124 лв. – данъци, такси / заложени в план-сметката 6 000 лв./, изпълнение 85,4%

- 18 180 – основен ремонт на компактираща преса

 - ДМА – 4500 лв. – строителен надзор депо; 264 лв. изплатена задържана сума за рекултивация депо, 60 лв. оценка съответствие.

За **Третиране на битови отпадъци** - предвидените средства за 2024 г. за тази дейност в план-сметката са в размер на **1 060 400 лв.**, към края на м. октомври 2024 г. са изразходени **401 761,49** лв. Предвид взетото решение от Общински съвет през м.02.2024 г. за 2024 год. не внасяме обезпечения и отчисления по чл.60 и чл.64 от ЗУО. Тук се отчитат:

- 188761,49 лв. – отчисления по чл. 60 и 64 от ЗУО, дължими за месеци 10, 11 и 12 2023 год., през 2023 г. отложихме внасянето им, предвид това средствата с които разполагаме, да се ползват за обезпечаване на дейностите по отпадъците.

- 213 000 лв. – такса депо „Братово” / заложени в план-сметката 259 200 лв./, изпълнение 82,18 %

 Количествата битови отпадъци, приети на депо Братово по месеци за 2024 г. са посочени в справката по-долу, към м. 10.2024 г. количеството е 6063.744 т, с 67,876 т по-малко за същия период на предходната година. За 2023 год. общото количество е 7230,680 т.

|  |  |  |  |
| --- | --- | --- | --- |
| **Месец** | **Сепариране и депониране на смесени битови отпадъци** | **Депониране на смесени битови отпадъци** | **Общо** |
| ***1*** | ***2*** | ***3*** | ***4*** |
| ЯНУАРИ  | 500,380 | 1,110 | 501,490 |
| ФЕВРУАРИ | 502,980 |   | 502,980 |
| МАРТ | 549,240 | 0,187 | 549,427 |
| АПРИЛ | 658,200 | 0,333 | 658,533 |
| МАЙ | 586,960 |   | 586,960 |
| ЮНИ | 544,920 | 0,544 | 545,464 |
| ЮЛИ | 705,000 |   | 705,000 |
| АВГУСТ | 663,980 | 0,490 | 664,470 |
| СЕПТЕМВРИ | 661,300 |   | 661,300 |
| ОКТОМВРИ | 688,120 |   | 688,120 |
| НОЕМВРИ |   |   | 0,000 |
| ДЕКЕМВРИ |   |   | 0,000 |
| **ОБЩО:** | **6061,080** | **2,664** | **6063,744** |

За **поддържане на чистотата на териториите за обществено ползване -** предвидените средства за 2024 г. за тази дейност в план-сметката са в размер **400 988 лв.,** към края на м. октомври 2024 г. са изразходени **514 866 лв.:**

- 239 703 - почистване на улици, площади, алеи, градски парк, метене, машинно и ръчно събиране и извозване на отпадъците, /в т.ч. възнаграждения на персонал, задължителни осигур. вноски от работодател, /заложени 328 941 лв./, изпълнението е 72,87 %

- 43 964 – издръжка почистване на нерегламентирани сметища /заложени 72 047/, изпълнението е 61,02 %

 - 1 399 - храсторез

 - 229 800 – товарен автомобил самосвал, закупен със средства по чл.64 от ЗУО, възстановени ни от РИОСВ.

 **По отношение на приходите:**

По предоставена справка от Дирекция Местни приходи към дата **01.11.2024 год.** са събрани суми за Такса битови отпадъци както следва:

|  |  |  |  |  |  |
| --- | --- | --- | --- | --- | --- |
|   | Облог текуща година | Вноски текуща година | % тек.год. | Вноски по недобор | Общо внесени |
| 1 | 2 | 3 | 4 | 5 | 3+5 |
| Физ.лица | 937059.16 | 680575.79 | 72.63 | 158350.78 | 838926.57 |
| Юрид.лица | 997761.28 | 826756.39 | 82.86 | 122965.25 | 949721.64 |
| Общо | 1934820.44 | 1507332.18 | 77.91 | 281316.03 | 1788648.21 |

Видно от справката събираемостта към **01.11.2024** г. на **облога за текущата** година е 77,91%.

В резултат на взетото решение за повишаване на промила на такса битови отпадъци за 2024 г. вноските за текущата година са с 235 038,45 лв. повече в сравнение със същия период на предходната 2023 г. Вноските по недобор са със 100 195,64 лв. повече.

Продължават действията от администрацията по съставяне на актове за установяване на задължения по недобори за физическите лица и юридическите лица и тяхното събиране.

Внесените суми от ФЛ и ЮЛ по населени места за Такса битов отпадък към 01.11.2024 г. са.:

|  |  |  |
| --- | --- | --- |
| № по ред |   | Такса БО |
| Населено място | Физ.лица | Юрид.лица | Общо ТБО |
| 1 | Екзарх Антимово | 12100,32 | 7457,99 | 19558,31 |
| 2 | Аспарухово | 7199,99 | 2012,38 | 9212,37 |
| 3 | Венец | 6614,99 | 133659,74 | 140274,73 |
| 4 | Глумче | 3999,90 | 724,11 | 4724,01 |
| 5 | Деветак | 5688,06 | 3673,01 | 9361,07 |
| 6 | Деветинци | 3720,43 | 1601,35 | 5321,78 |
| 7 | Детелина | 3759,65 | 1246,86 | 5006,51 |
| 8 | Добриново | 6928,43 | 1670,74 | 8599,17 |
| 9 | Драганци | 5661,55 | 1520,27 | 7181,82 |
| 10 | Драгово | 3068,37 | 529,25 | 3597,62 |
| 11 | Железник | 5008,67 | 1232,30 | 6240,97 |
| 12 | Житосвят | 5842,44 | 1323,96 | 7166,40 |
| 13 | Зимен | 3323,85 | 5587,74 | 8911,59 |
| 14 | Искра | 12634,64 | 4879,40 | 17514,04 |
| 15 | Кликач | 10622,11 | 1836,94 | 12459,05 |
| 16 | Козаре | 2415,62 | 2125,08 | 4540,70 |
| 17 | Крумово градище | 9342,04 | 3704,36 | 13046,40 |
| 18 | Крушово | 4731,02 | 2198,35 | 6929,37 |
| 19 | Мъдрино | 4718,96 | 2859,42 | 7578,38 |
| 20 | Невестино | 7141,60 | 2618,88 | 9760,48 |
| 21 | Раклица | 4643,92 | 4774,57 | 9418,49 |
| 22 | Сан Стефано | 5245,79 | 975,16 | 6220,95 |
| 23 | Сигмен | 10308,44 | 4026,36 | 14334,80 |
| 24 | Смолник | 5881,10 | 1383,76 | 7264,86 |
| 25 | Соколово | 6198,28 | 1032,53 | 7230,81 |
| 26 | Сърнево | 5796,92 | 3661,78 | 9458,70 |
| 27 | Хаджиите | 5559,25 | 1315,04 | 6874,29 |
| 28 | Церковски | 6938,75 | 11613,27 | 18552,02 |
| 29 | Черково | 8224,66 | 2774,72 | 10999,38 |
| 30 | Огнен | 7354,49 | 2247,86 | 9602,35 |
| 31 | Карнобат | 648252,33 | 733454,46 | 1381706,79 |
|   | **Общо** | **838926,57** | **949721,64** | **1788648,21** |
|  | **% ФЛ / ЮЛ** | **46,90** | **53,10** |  |
|  |  |  |  |  |
|  | Внес. от нас.места без гр.Карнобат | 190674,24 | 216267,18 | 406941,42 |
|  | % нас.места | 10,66 | 12,09 | 22,75 |
|  | % гр.Карнобат | 36,24 | 41,01 | 77,25 |

Процентното съотношение на постъпленията вече е 46,90 % от физически лица към 53,10 % от юридически лица /при 40,62% от физически лица и 59,38% от юридически лица за предходната година/.

 Поради увеличената сума на постъпленията и взетото решение през м.02.2024 г. за 2024 год. да не се внасят обезпечения и отчисления по чл.60 и чл.64 от ЗУО, разходите за дейностите по управление на отпадъците към момента са обезпечени.

**Формиране на План-сметката за 2025 г.**

При изготвянето на проекта на план-сметката по управление на отпадъците за 2025 год. са взети предвид изпълнението на план-сметката към 31.10.2024 г., количеството генерирани битови отпадъци, размерите на месечните обезпечения и отчисления от ЗУО за 2025 г., необходимите средства за възнаграждения, осигурителни вноски, издръжка на дейностите, достигнатата събираемост на таксата за битови отпадъци, разпоредбите на нормативната уредба.

Минималната работна заплата, която е в размер на 933 лв. ще бъде увеличена през 2025 г. на 1077 лв.

Отчисленията по чл.64 от ЗУО, считано от 01.01.2022 г. са в размер на **95,00 лв./т** на основание чл.20, ал.1, т.1, буква „к” от Наредба №7 от 19.12.2013 г. за реда и начина за изчисляване и определяне размера на обезпеченията и отчисленията, изискани при депониране на отпадъци.

Обезпеченията по чл.60 ЗУО са в размер **16,00 лв.**

Цената на услугата на депо Братово за сепариране и депониране е 36 лв. с ДДС за членове на сдружението.

Имайки предвид събраното количество битови отпадъци към м.10.2024 г., както и за 2023 год., при прогнозирано количество годишно 7200 т за 2025 г., разчетите за отчисления, обезпечения, такси са следните:

Обезп. по чл.60 ЗУО 7200 х 16,00 = 115 200 лв.

Отчисл. по чл.64 ЗУО 7200 х 95,00 = 684 000 лв.

Такса деп.и сеп.депо 7200 х 36,00 = 259 200 лв.

 Общо: 1 058 400 лв.

Общата сума на план-сметката за 2025 година по видовете услуги е в размер на **3 240 700** лева. Елементите, които формират разходната част на план сметката са:

**1**.Събиране на битовите отпадъци и транспортирането им до съоръжения и инсталации за тяхното третиране **1** **440 100 лв.**:

- 670 150 лв. – възнагр. и осигурителни вноски

- 406 450 лв. – материали, горива, енергия, външни услуги, текущи ремонти, застраховки

- 20 000 лв. – контейнери 20 бр.

- 7 500 лв. – данъци и такси

- 336 000 – челен товарач ПСО – от собств. резервирани средства по чл. 64 ЗУО

**2.**Разходи за третиране на битовите отпадъци в съоръжения и инсталации **1 070 400 лв.**:

- 799 200 лв. – отчисления по чл. 60 и 64 от ЗУО

- 259 200 лв. – такса депо „Братово”

- 2 000 лв. – членски внос

**-** 10 000 лв. – мониторинг депо

**3.**Поддържане на чистотата на териториите за обществено ползване **730 200 лв.:**

- 356 900 лв. - почистване на улици, площади, алеи, градски парк, метене, машинно и ръчно събиране и извозване на отпадъците, /в т.ч. възнаграждения на персонал, задължителни осигур. вноски от работодател/.

- 63 300 - издръжка за дейността

- 40 000 – почистване нерегламентирани сметища

- 270 000 - фадрома

Облога за текущата година към 01.11.2024 год. е:

Физ.лица - 937 059.16 лв.

Юрид.лица - 997 761.28 лв.

Общо 1 934 820.44 лв.

Приходната част на план сметката се формира от следните компоненти:

* 1 900 000 лв. - Приходи за 2024 г. от ТБО /внес. тек. год. и недобор/
* 50 000 лв. – Приходи от лихви от такса бит. отпадъци
* 50 000 лв. – Приходи от услуги ПСО
* 336 000 лв. – собствени средства по чл. 64, резервирани в РИОСВ
* 10 000 лв. – собствени средства по чл. 60, резервирани в РИОСВ
* 95 500 лв. - преходен остатък
* 799 200 лв. – невнесени отчисления за 2025 г.

 Общо: 3 240 700 лв.

Отново в публикувания Закон за изменение и допълнение на Закона за местните данъци и такси – ДВ, бр.81 от 24.09.2024 г., в Преходни и заключителни разпоредби е прието:

§ 3. (1) Месечните обезпечения и отчисления за 2024 г. и 2025 г. по чл. 60, ал. 2, т. 1 и 2 и чл. 64, ал. 1 от Закона за управление на отпадъците може да се разходват по решение на общинския съвет чрез вътрешни компенсирани промени, без да се изменя приетият от общинския съвет начин на определяне и размер на таксата за битови отпадъци. Средствата могат да бъдат използвани и за почистване на нерегламентирано изхвърлени отпадъци.

(2) Дължимите месечни отчисления за 2024 г. и 2025 г. по чл. 60, ал. 2, т. 1 и 2 и чл. 64, ал. 1 от Закона за управление на отпадъците се внасят в срок до 31 декември на съответната година, когато не е прието решение на общинския съвет по ал. 1 за съответната година. Регионалната инспекция по околната среда и водите, на чиято територия се намира съответното депо, възстановява от банковата сметка за чужди средства преведените и неусвоени от общините месечни обезпечения и отчисления за 2024 г. по чл. 60,ал. 2, т. 1 и 2 и чл. 64, ал. 1 от Закона за управление на отпадъците, за които има решение на общинския съвет по ал. 1, в срок до 30април 2025 г.

(3) Не се начисляват лихви върху дължимите суми за месечни отчисления за 2024 г. и 2025 г. по чл. 60, ал. 2, т. 1 и 2 и чл. 64, ал. 1 от Закона за управление на отпадъците.

§ 4. Законът влиза в сила от деня на обнародването му в „Държавен вестник“ с изключение на § 3, който влиза в сила от 1 януари2025 г.

Във връзка с това ще представим предложение пред Общински съвет за приемане на решение месечните обезпечения и отчисления за 2025 г. по чл. 60, ал. 2, т. 1 и 2 и чл. 64, ал. 1 от Закона за управление на отпадъците да се разходват за дейностите по отпадъците чрез вътрешни компенсирани промени, без да се изменя приетият от общинския съвет начин на определяне и размер на таксата за битови отпадъци.

Зоните и честотата за сметосъбиране и почистване са определени със заповед на кмета на общината № РД-714 от 29.10.2024 г., съгласно изискванията на чл. 63 от ЗМДТ, която е обявена на сайта на общината.

Въз основа на гореизложеното, предлагам Общински съвет Карнобат да вземе следното

**РЕШЕНИЕ:**

 1.На основание чл. 21, ал.1, т.23 от ЗМСМА във връзка с чл.66, ал.1 от ЗМДТ, чл.16, ал.1 от Наредба за определянето и администрирането на местните такси и цени на услуги на територията на община Карнобат, Общински съвет – Карнобат приема План-сметка за приходите и необходимите разходи по чл.66, ал.1 от ЗМДТ за община Карнобат за 2025 год.:

|  |  |  |
| --- | --- | --- |
|  | ПЛАН-СМЕТКАза приходите и необходимите разходина Община Карнобат за дейностите по управление на отпадъцитеза 2025 год. | Лева |
| **I.** | **ОБЩО ПРИХОДИ, в т.ч.** | **3 240 700** |
| 1. | Приходи за 2025 год. от такса „Битови отпадъци” | 1 900 000 |
| 2. | Приходи от лихви от такса бит. отпадъци | 50 000  |
| 3. | Приходи от услуги ПСО | 50 000  |
| 4. | Възстановени резервирани средства по чл.64 в РИОСВ | 336 000 |
| 5. | Възстановени резервирани средства по чл.60 в РИОСВ | 10 000 |
| 6. | Преходен остатък | 95 500 |
| 4. | Невнесени обезпечения и отчисления от ЗУО за 2025 г. | 799 200 |
| **II.** | **ОБЩО РАЗХОДИ, в т.ч.** | **3 240 700** |
| 1. | Събиране на битовите отпадъци и транспортирането им съоръжения и инсталации за тяхното третиране | 1 440 100 |
| 2. | Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, в т.ч и разходите за обезвреждане чрез депониране на регионалното депо и както и тези по чл.60 и чл.64 от ЗУО | 1 070 400 |
| 3. | Почистване на уличните платна, площадите, алеите, парковете и другите територии от населените места предназначени за обществено ползване | 730 200 |
| 4. | Наличност към 31.12.2025 година | 0 |
| 5. | ОБЩО РАЗХОДИ плюс наличност към 31.12.2025 г. | **3 240 700** |
|  |  |  |

КМЕТ НА ОБЩИНА КАРНОБАТ:

/ГЕОРГИ ДИМИТРОВ/